CELEX: 62012CA0197
Language: el
Date: 2013-03-21 00:00:00
Title: Υπόθεση C-197/12: Απόφαση του Δικαστηρίου (δέκατο τμήμα) της 21ης Μαρτίου 2013 — Ευρωπαϊκή Επιτροπή κατά Γαλλικής Δημοκρατίας (Παράβαση κράτους μέλους — Φορολογία — ΦΠΑ — Οδηγία 2006/112/ΕΚ — Άρθρο 148 — Απαλλαγή ορισμένων πράξεων για τα πλοία τα οποία εκτελούν μεταφορά επιβατών με κόμιστρο ή με τα οποία ασκείται εμπορική δραστηριότητα — Προϋπόθεση της χρήσεως του πλοίου στη ναυσιπλοΐα ανοικτής θαλάσσης)

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/14
            
         Απόφαση του Δικαστηρίου (δέκατο τμήμα) της 21ης Μαρτίου 2013 — Ευρωπαϊκή Επιτροπή κατά Γαλλικής Δημοκρατίας
   (Υπόθεση C-197/12) (1)
   
   (Παράβαση κράτους μέλους - Φορολογία - ΦΠΑ - Οδηγία 2006/112/ΕΚ - Άρθρο 148 - Απαλλαγή ορισμένων πράξεων για τα πλοία τα οποία εκτελούν μεταφορά επιβατών με κόμιστρο ή με τα οποία ασκείται εμπορική δραστηριότητα - Προϋπόθεση της χρήσεως του πλοίου στη ναυσιπλοΐα ανοικτής θαλάσσης)
   2013/C 156/22
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: F. Dintilhac και C. Soulay)
   
      Καθής: Γαλλική Δημοκρατία (εκπρόσωποι: G. de Bergues, J.-S. Pilczer και D. Colas)
   
      Αντικείμενο
   
   Παράβαση κράτους μέλους — Παράβαση του άρθρου 148, στοιχεία α', γ' και δ', της οδηγίας 2006/112/ΕΕ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Απαλλαγή ορισμένων πράξεων για τα πλοία τα οποία εκτελούν μεταφορά επιβατών με κόμιστρο ή με τα οποία ασκείται εμπορική δραστηριότητα — Προϋπόθεση χρήσεως του πλοίου στη ναυσιπλοΐα ανοικτής θαλάσσης — Συμβατότητα εθνικού μέτρου που επεκτείνει αδικαιολογήτως τις προβλεπόμενες στην οδηγία απαλλαγές
   
      Διατακτικό
   
   Το Δικαστήριο αποφασίζει:
   
               1)
            
            
               Η Γαλλική Δημοκρατία, μη εξαρτώντας την απαλλαγή από τον φόρο προστιθέμενης αξίας για τις πράξεις που αναφέρονται στο άρθρο 262, II, σημεία 2, 3, 6 και 7, του γενικού φορολογικού κώδικα, από την προϋπόθεση της χρήσεως του πλοίου στη ναυσιπλοΐα ανοικτής θαλάσσης, όσον αφορά τα πλοία τα οποία εκτελούν μεταφορά επιβατών με κόμιστρο και τα πλοία με τα οποία ασκείται εμπορική δραστηριότητα, παρέβη τις υποχρεώσεις που υπέχει από την οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, και, ειδικότερα, από το άρθρο 148, στοιχεία α', γ' και δ', αυτής.
            
         
               2)
            
            
               Καταδικάζει την Γαλλική Δημοκρατία στα δικαστικά έξοδα.
            
         
      (1)  ΕΕ C 217 της 21.7.2012.